title: Birinchi 
  bosqich - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 522
  topgan bo’lib, bu tizim
  boshqariladigan, suzib yuruvchi valyuta tizimi
  nomini oldi.
  Chunki davlat ko’pincha o’z valyutalarining xalqaro qiymatini o’zgartirish uchun
  valyuta bozorining faoliyat qilishiga aralashadi.
  Oltin standart tizim qayd qilingan valyuta kursining mavjud bo’lishini ko’zda
  tutadi. Banklar o’zlari chiqargan banknotlarni oltinga almashtirgan. Xalqaro
  to’lovlarni muvofiqlashtirish vositasi bo’lib, oltinni erkin chiqarish va kiritish xizmat
  qilgan. Mamlakat uchta shartni bajarsa oltin standart qabul qilingan, deb hisoblangan,
  ya’ni: a) o’z pul birligining ma’lum oltin mazmunini o’rnatadi; b) o’zining oltin
  zaxirasi va pulning ichki taklifi o’rtasidagi qattiq nisbatni ushlab turadi; v) oltinning
  erkin eksport va importiga to’sqinlik qilmaydi. Oltin strandart pul birligining oltin
  mazmuni nisbatiga asoslanadi. Oltin standart sharoitida, turli mamlakatlar pul
  birligining nisbati ularning rasmiy oltin mazmuni bo’yicha o’rnatiladi.
  Oltin standart barbod bo’lgandan keyin, valyuta sohasini tartibga solishning
  o’zaro maqbul yo’lini topishga harakat qilindi. Yangi jahon valyuta tizimi asoslarini
  ishlab chiqish maqsadida, 1944 yil Bretton-Vudsda (AQSH) ittifoqchi davlatlarning
  xalqaro konferentsiyasi chaqirildi. Bu konferentsiyada o’zaro bog’liq valyuta
  kurslarini tartibga solish tizimini yaratish haqidagi kelishuvga erishildi va bu
  ko’pincha Bretton-Vuds tizimi deb ataladi. Mazkur tizim oldingi oltin standartdan
  keskin farq qilmaydi. Uning asosida oltin-valyuta standart (AQSH dollari) yotadi va
  bu yerda rezervlar sifatida oltin va dollar chiqadi.
  Dollarning oltinga almashinishi rasman to’xtagandan keyin, valyutaning qayd
  qilingan kursi suzib yuruvchi kursiga o’rin bo’shatadi. Xalqaro valyuta tizimidagi bu
  o’zgarish 1976 yil Kingston (YAmayka) dagi kelishuvga binoan huquqiy jihatdan
  mustahkamlanadi. Qog’oz pul tizimiga o’tish bilan, qog’oz pullar oltinga
  almashtirilmaydi. Beqaror kurslar sharoitida valyuta kursi ham har qanday boshqa
  narxlar kabi talab va taklifning bozor kuchlari bilan belgilanadi.
  Har qanday valyuta tizimining eng muhim tarkibiy qismlaridan biri valyuta kursi
  hisoblanadi.